J E G Y Z Ő K Ö N Y V

Készült Szentpéterszeg Községi Önkormányzat Képviselő-testületének

2010. november  16-án megtartott rendkívüli üléséről

Jelen vannak: Olajos Mihály polgármester, Balogh Gyula, Cs. Balogh Gyula, Bereczkiné Balogh Erika, Harasztosi Gyula, Kovács Imre,  Tornyi Lajos, képviselők.

A napirendek megtárgyalásán részt vesz: Dr. Juhász Marica körjegyző

Olajos Mihály: Tisztelt Képviselő-testület, a testületi ülésünket megkezdjük. Megállapítom, a testület határozatképességét. Az írásos előterjesztéseket minden képviselő megkapta. A meghívóban szereplő napirendi pont megtárgyalására teszek javaslatot. Kérem a testület tagjait, aki egyetért a meghívóban szereplő napirendi ponttal, azt kézfeltartással jelezze. 

A Képviselő-testület 7 igen szavazattal a következő határozatot hozta. 

128/2010. (XI.16.) Önk. számú

H A T Á R O Z A T

Szentpéterszeg Községi Önkormányzat Képviselő-testület a meghívóban szereplő napirendi pontokat az alábbiak szerint fogadja el. 

1./” Fejlesztési hitel felvételének jóváhagyása a „Szentpéterszegi óvoda 


fejlesztése” és a „Napközi otthonos óvoda komplex akadálymentesítése” című 

nyertes pályázatokhoz


Előadó: Olajos Mihály polgármester
1. napirendi pont: „ Fejlesztési hitel felvételének jóváhagyása a „Szentpéterszegi óvoda fejlesztése” és a „Napközi otthonos óvoda komplex akadálymentesítése” című nyertes pályázatokhoz

Olajos Mihály: Az írásos anyagot minden képviselő megkapta, megkérdezem a testület tagjait, hogy van-e kérdés az előterjesztéssel kapcsolatban? Amennyiben nincs, kérem a testület tagjait, hogy kézfeltartással jelezzék, ha egyetértenek az előterjesztésben szereplő határozati javaslattal.

A Képviselő-testület 7 igen szavazattal a következő határozatot hozta.

129/2010. (XI.16.) Önk. számú

H A T Á R O Z A T

Szentpéterszeg Község Önkormányzat Képviselő-testülete jóváhagyja a „Szentpéterszegi óvoda felújítása” című 0900022/09 LEKI azonosítószámú pályázaton elnyert 35.000.000 forintos támogatáshoz szükséges 1.897.105 Ft önerő, valamint az 1/2010. (I.19.) ÖM rendeletben meghirdetett bölcsődék és közoktatási intézmények infrastrukturális fejlesztéshez, valamint a közösségi buszok beszerzéséhez kapcsolódó, központosított előirányzatból származó támogatás igénybevételére beadott „Napközi otthonos óvoda komplex akadálymentesítése” című pályázaton nyert 7.500.000 Ft támogatáshoz szükséges 966.800 Ft önerő, azaz összesen 2.863.905 Ft hitel felvételét a Magyar Fejlesztési Bank által erre a célra felkínált „Sikeres Magyarországért” Önkormányzati Infrastruktúrafejlesztési Hitelprogram keretében. Az Önkormányzat kötelezettséget vállal a hitel 2012. március 05-től negyedéves egyenlő részletekben történő visszafizetésére, a mindenkori éves adósságszolgálat mindenkori éves költségvetésbe történő bevezetésére. A hitel végső lejárata: 2030. szeptember 05. Szentpéterszeg Község Önkormányzata a hitel biztosítékául OTP Bank Nyrt-re engedményezi a költségvetési bevételeit, helyi adóbevételeit a hitel és járulékai erejéig a hitel futamideje alatt. A képviselő-testület felhatalmazást ad a polgármesternek és a jegyzőnek az ügylet egyéb feltételében történő megállapodásra és a fentiek szerinti szerződés aláírására. 

Felelős: Olajos Mihály polgármester
Határidő: azonnal 
Olajos Mihály: Több napirendi pont nem lévén az ülést berekesztem.

K.m.f.

